 ****

**Republika e Kosovës Komuna e Prizrenit**

**Republika Kosova- Kosova Cumhuriyeti Opština Prizren – Prizren Belediyesi**

**Procesverbali i mbajtjes së konsultimit publik me qytetarë për Planin Zhvillimor të Arsimit për Komunën e Prizrenit 2025-2027**

**Publikimet:**

Publikimet janë bërë me **08.08.2024** në webfaqe zyrtare të komunës, në facebook-un e komunës, si dhe në platformën e konsultimeve publike:

Në webfaqe:

<https://kk.rks-gov.net/prizren/wp-content/uploads/sites/26/2024/08/Njoftim-per-organizimin-e-konsultimit-publik-per-Projekt-Planin-Zhvillimor-te-Arsimit-2025-2027-Shq-Bosh-Tur.pdf>

Në facebook*:* <https://www.facebook.com/share/p/wTMHnqjbHWoLoWvk/?mibextid=oFDknk>

Në platformë: <https://konsultimet.rks-gov.net/viewConsult.php?ConsultationID=42573>

Njoftimi si lajm në webfaqe:

<https://kk.rks-gov.net/prizren/news/njoftim-per-organizimin-e-konsultimit-publik-per-projekt-planin-zhvillimor-te-arsimit-2025-2027/>

**Me 12.08.2024**, njoftimi dhe plani (në tri gjuhë) u është dërguar përmes emailit,qytetarëve, klubet sportive, OJQ, organizata të ndryshme, drejtor të shkollave, bizneseve, organizatat studentore, ekspert të fushave, mediat lokale, shoqatave të ndryshme si dhe organizata rinore, që të kenë mundësi të njihen më detajshëm me dokumentin në fjalë, sepse disa nga ta nuk kishin pasur mundësi ta lexonin të publikuar në ueb faqe.

**Me 26.07.2024**, është mbajtur konsultimi publik, vegëza e publikimit të lajmit për mbajtjen e konsultimit:

Në webfaqe:

<https://kk.rks-gov.net/prizren/news/mbahet-konsultim-publik-per-projekt-planin-zhvillimor-te-arsimit-2025-2027/>

Në facebook:

<https://www.facebook.com/share/p/637A7KQfW7Gh1pVh/?mibextid=oFDknk>

Konsultimi ka nisur ne oren: 11:00 në shtëpin e Bardhë, hapjen e dëgjimit e bëri drejtoresha e DKA-së Luljeta Veselaj Gutaj, e cila i përshëndeti të pranishmit, e bëri një përshkrim të përgjithshëm të planiz zhvillimor të arsimit, dhe i inkurajoj të pranishmit të kontribuojnë me ide dhe kërkesa që qojnë në znvillimin e arsimit në Komunë.

Gjithashtu drejtoresha e DKA-së Luljeta Veselaj Gutaj thekësoj se plani i arsimit është produkt i punës së përbashkët të personelit të Drejtorisë Komunale të Arsimit, të drejtorëve të shkollave, mësimdhënësve, të komunitetit të prindërve dhe të organizatave joqeveritare. Ky plan zhvillimor komunal u hartua përmes një procesi të strukturuar mirë dhe me pjesëmarrje të gjerë të të gjitha palëve me interes, duke u mbështetur në nevojat reale për zhvillimin e arsimit në Komunën e Prizrenit, si dhe në Planin Strategjik për Arsimin në Kosovë 2022-2026, të aprovuar nga Qeveria e Republikës së Kosovës.

Plani Zhvillimor i Arsimit për Komunën e Prizrenit është përqendruar në shtatë fusha tematike: 1) Qeverisje, udhëheqje dhe menaxhim cilësor në të gjitha institucionet edukative-arsimore të komunë; 2) Mjedisi shkollor i përshtatshëm për zhvillimin e procesit mësimor dhe aktiviteteve jashtë mësimore; 3) Përmirësim domethënës i cilësisë së mësimdhënies dhe të nxënit në shkolla; 4) Ndërtimi i vazhdueshëm i kapacitetit për mësimdhënie cilësore; 5) Përmirësim i vazhdueshëm i cilësisë së mësimdhënies dhe të nxënit në shkolla; 6) Bashkëpunim cilësor dhe efikas në mes të hisedarëve të edukimit të hershëm; dhe 7) Ndërlidhja më e mirë e arsimit profesional me tregun e punës, si dhe janë mbledhur të dhëna që shërbyen për qëllime të planifikimit. Pesë fushat e para tematike përkojnë me pesë fushat e cilësisë, gjersa dy fushat e fundit janë përzgjedhur nga komuniteti arsimor i Prizrenit si fusha të rëndësisë së veçantë të cilave duhet dhënë prioritet. Në vijim u formuluan vizioni dhe misioni i Planit Zhvillimor të Arsimit për periudhën 2025-2027.

Poashtu edhe për përmbajtjen e planit konsulenti i angazhuar Arben Shala e prezantoi në detaje përmbajtjen e planit i cili bazohen në shtatë objektiva:

Plani Zhvillimor i Arsimit ka shtatë objektiva strategjikë, nga një për secilën fushë me interes:

1. Qeverisje, udhëheqje dhe menaxhim cilësor në të gjitha institucionet edukative-arsimore të komunës

2. Mjedisi shkollor i përshtatshëm për zhvillimin e procesit mësimor dhe aktiviteteve jashtë mësimore

3. Përmirësim domethënës i mësimdhënies dhe të nxënit në shkolla

4. Ndërtimi i vazhdueshëm i kapacitetit për mësimdhënie cilësore

5. Përmirësim i vazhdueshëm i cilësisë së mësimdhënies dhe të nxënit në shkolla

6. Bashkëpunim cilësor dhe efikas në mes të hisedarëve të edukimit të hershëm

7. Ndërlidhja më e mirë e arsimit profesional me tregun e punës

Për secilin objektiv strategjik janë përcaktuar masat që çojnë në arritjen e tij, gjithsej 34 syresh. Po ashtu është prezantuar një analizë e rrezikut që identifikon masat parandaluese për rreziqet e perceptuara për zbatimin e Planit Strategjik.

Plani i veprimit dhe buxheti janë hartuar për gjithë periudhën e zbatimit të Planit Zhvillimor të Arsimit, duke filluar nga viti 2025 deri në vitin 2027. Vlera e mjeteve të nevojshme për zbatimin e Planit, pa llogaritur shpenzimet operative të zakonshme, kap shumën prej € 5.472.800 Plani është që disa shpenzime për realizimin e Planit Zhvillimor të mbulohen nga burimet vetanake të Komunës, ndërsa disa të tjera nga Buxheti i Kosovës ose donatorët.

Dokumenti përfundon me kornizën për vlerësimin e performancës, e cila përcakton treguesit mbi bazën e të cilëve do të vlerësohet progresi për secilin nga shtatë objektivat e planit zhvillimor dhe si e tillë përmban caqet që duhet arritur gjatë periudhës së zbatimit të Planit, si dhe gjendjen e tanishme të treguesve.

Vlora Karavidaj – drejtoreshë në shkollën fillore “Lekë Dukagjini”, propozoj që të përfshihen programet e mendimit kritik në biblotekat e shkollave, ku thekësoj rekomandimin që të gjitha shkollat të kenë biblotekën e vetë dhe komuna t’i pajisë me libra.

Procesmbajtës:

Idriz Kryeziu

\_\_\_\_\_\_\_\_\_\_\_\_\_